Austra Tievā
Ludmilla Austra Tievā - Šepšeļēviča(krievu: Аустра Христофоровна Тиавайс - Шепшелевич, dzimusi 1886. gada 20. septembrī) latviešu anarhokomuniste, teroriste. Dzimusi 1886. gada 20. septembrī Zaļenieku muižas Mazbākuļu māju (tagad Krimūnu pagastā) saimnieka Kristapa Tievais (Teewais arī Teewains) un Līzes ģimenē. Kopš 1906. gada iestājusies anarhokomunistu organizācijā, tajā pašā gadā notiesāta uz pieciem gadiem un četriem mēnešiem katorgas darbu par bruņotu uzbrukumu. Sodu izcieta Rīgas Centrālcietumā, kā arī no 1907. gada aprīļa beigām kopā ar līdztiesājamo Paulīni Meteri (Меттер-Вяткина, Паулина Францевна) Čitas apgabala Nerčinskas katorgas Maļcevas un Akatujas cietumos. Pēc katorgas priekšnieka Metusa pavēles arī pēc 1907. gada tur izpildot miesassodu pērta ar rīkstēm, ko iepriekš politieslodzītajiem parasti nedarīja. Sodu izcietusi kopā ar eserēm Kaplāni, Spiridonovu, Fialku-Račinsku, Škoļņiku un Ismailoviču. Izlaista nometinājumā 1911. gadā. Bēgusi uz Franciju, kur dzīvoja līdz 1917. gadam.